Jason

* Test:

Fujiwara Takeo (Apa),

Fujiwara Kazue (Anya),

Fujiwara Mikiya (Báty - Elhunyt)

*Főhősünk egyszer már meghalt, de ebbe nem tudott belenyugodni. Valami, - részleges amnéziája miatt ő sem tudja pontosan mi -, itt tartotta ebben a világban. A sors aztán szerencséjére hamar összehozta egy médiummal, és három év szellemlét után, amit a fiúra telepedve töltött, végre megtalálta a kulcsot a feltámadáshoz. Nem tett mást, mint hogy szövetkezett annak az ellenségével, egy boszorkánnyal, és a segítségével ellopta valaki más testét.*

## Megjelenés

183 cm és 70 kg. Kékes/lilás fekete haja általában jobb szemét és esetenként a fél arcát is kitakarja, különösebb ok nélkül. Íriszei szürkés-fekete színűek. Ruhatára főleg menő és laza darabokból áll, a farmert előnyben részesíti. Már, ha nem épp az iskolai egyenruhájában lófrálgat.

Egyik ismertetőjegye a jobb szeme alatti anyajegy lehet.

## Személyiség

A nulláról kezdeni nem könnyű, de úgy sem, ha valakinek csak zavaros képek és részletek rémlenek addigi életéből. Ha csak egy valamiben vagy biztos, és az éppen az, hogy ez a világ megérett a pusztulásra, talán te is ebbe az egy eszmébe kapaszkodnál. Vagy nem, de úgy tűnik Jasonnek egyébként is erős hajlamai vannak a bűnözésre.

A lányokat szereti, főleg többesszámban. Feléjük mindig kedvesen, segítőkészen fordul, persze hátsó szándékkal is. Közben nem fél olyat sem tenni, amivel esetleg kivívhatja a haragjukat maga ellen. Ő egy igazi hangulatember. Bár mostanában sikerült elnyomnia a nagyobb kedvingadozásait, attól még vannak neki.

## Fujiwara Hisaya

A Yōsen High (陽泉高校, *Yōsen Kōkō*) végzős diákja, és a kosárcsapat kapitánya. Vagyis csak volt. Addig a napig, míg bátyjával végzetes autóbalesetet nem szenvedett.

A mindig komoly és visszahúzódó fiú egyszer csak 180°-os fordulatot vett, legalábbis a környezete így értékeli a történteket. Persze mindennek volt logikus magyarázata is, hiszen egy bő négy hónapos kóma után változott meg ilyen mértékben a személyisége. De az igazság megint más.

Tizenhetedik születésnapját indultak megünnepelni a nála öt évvel idősebb testvérével, ahová az alaptermészete miatt ő egyáltalán nem akart menni, és ebből egy nagyobb összeszólalkozás is kialakult út közben. Ha volt egy rossz megérzése, hát pont ő segítette hozzá magukat ahhoz, hogy megtörténjen a baj. Karamboloztak, amit kettejük közül csak ő élt túl, bár nem úszta meg olcsón a dolgot. Élet és halál között lebegett, végül a fiú bűntudattal telt lelke egyszerűen nem tudott visszatérni a testébe. Ezt ma már bánhatja. Egy bizonyos szellem kihasználva a lehetőséget, ellopta a testét...

## Plusz képesség

Amiről még Hisaya maga sem tudott, hogy mutáns felmenőkkel, és így különleges képességgel is rendelkezik, illetve azzal csak rendelkezhetett volna, még életében. Ez a hatalom a testével együtt szintén Jason kezébe került, bár ezt még ő is csak most kezdi el kapiskálni. A defensio („*védelem*”) nevű képesség lehetővé teszi használója számára, hogy magát beleértve egyszerre több személyt is „levédjen”, vagyis immúnissá tegyen mindenféle természetfeletti erővel történő támadással szemben.

...

**Ismeretségek**
Clay (Ellenség)
Himeko (Baráti viszony -Csak Jason szerint.- )

Yuzuki és Helena (Baráti viszonyok, úgy tűnik.)
...